**Ebergőc község Önkormányzata**

**Ebergőc**

**HATÁSVIZSGÁLATI LAP**

Ebergőc Község Önkormányzata Képviselő-testületének a szociális célú tűzifa juttatásáról szóló önkormányzati rendelet megalkotásához

**1. Várható társadalmi hatások**

A rendelet azokat a Ebergőc községben bejelentett lakcímmel rendelkező személyeket támogatja, akiknek a téli tüzelő megvásárlása jelentős, akár létfenntartásukat is veszélyeztető anyagi terhet jelent.

**2. Várható gazdasági, költségvetési hatások**

A rendelet végrehajtása 12.240,- Ft összegű önerőt, valamint a kiszállítás költségét jelenti, mint pénzügyi tehertételt az Önkormányzat gazdálkodásában, melynek fedezetéül a Képviselő-testület az Önkormányzat költségvetésében a működési célú általános tartalékát jelölte meg.

**3. Várható környezeti és egészségi következmények**

A tűzifa elégetése nem okoz akkora légszennyezettséget, mint az esetleg a szegényebb családok által használt egyéb anyagok eltüzelése. Emiatt, ha kis mértékben is, de csökkenhetnek az allergikus és asztmatikus, illetve légzőszervi betegségben szenvedők tünetei. Ugyanakkor a fűtetlen lakások miatt kialakuló megfázásos betegségek száma is csökkenhet, mely által a gyógyszerfogyasztás is mérséklődhet.

**4. Adminisztratív terheket befolyásoló tényezők**

A rendelet végrehajtása átmenetileg nagyobb munkaterhet ró a hivatal munkatársaira, ugyanis a napi feladatok ellátása mellett, ezen, várhatóan nagyszámú kérelem átvétele, ellenőrzése, elbírálása és a határozatok meghozatala is rájuk hárul. Ugyanakkor jelentős többlet feladatot jelent azon személyek részére, akik a szállítással és a tűzifa átadásával kapcsolatos teendőket intézik.

**5. A jogszabály megalkotásának szükségessége, a jogalkotás elmaradásának várható következményei**

Az Önkormányzat a BMÖGF/46-42/2020. iktatószámú belügyminiszteri támogatói okiratban foglaltak alapján **228.600,- Ft összegű egyszeri vissza nem térítendő támogatásban részesül.**

Ennek igazságos elosztása, valamint az említett jogszabály előírása érdekében helyi rendelet megalkotása vált szükségessé.

Amennyiben az önkormányzat a támogatást a megadott határidőn túl használja fel, illetve az elszámolást határidőn túl teljesíti, a támogatás jogosulatlanul igénybe vett támogatásnak minősül. A jogosulatlanul igénybe vett támogatásból eredő visszafizetési kötelezettségtől eltekinteni döntéshozói méltányosságra való hivatkozással sincs lehetőség.

**6. A jogszabály alkalmazásához szükséges személyi, szervezeti, tárgyi és pénzügyi feltételek**

A tervezetben foglaltak végrehajtásához szükséges személyi, tárgyi, szervezeti, pénzügyi feltételek a Sopronkövesdi Közös Önkormányzati Hivatal Röjtökmuzsaji Kirendeltségén belül biztosítottak.

**INDOKOLÁS**

Ebergőc Község Önkormányzata Képviselő-testületének

 szociális célú tűzifa juttatásáról szóló önkormányzati rendelet megalkotásához

A rendelet megalkotását a nagyobbrészt állami forrásból megvalósuló, szociális célú tűzifa vásárlásához kapcsolódó kiegészítő támogatásra vonatkozó belügyminiszteri támogatói okirat indokolja.

Ennek alapján az önkormányzat 12 m3 tűzifa megvásárlásához kap 228.600,-Ft összegű vissza nem térítendő támogatást. Ezen támogatásból megvásárlásra kerülő tűzifa elosztásának szabályairól rendeletben szükséges intézkedni.

A rendeletben a jogosultsági feltételek megállapítását arra tekintettel határoztuk meg, hogy lehetőség szerint a szociálisan legrászorultabb személyek részesüljenek az ingyenes tűzifa juttatásban.

1. Ebergőc, 2020. október 5.
	* + 1. Szabó Szabolcs
2. polgármester